युवा कार्यक्रम एवं खेल मंत्रालय
राष्ट्रीय खेल सिंहावलोकन: प्रज्ञा मोहन ने ट्राइथलॉन स्वर्ण पदक जीता, जबकि सेना की बढ़त बरकरार
36वें राष्ट्रीय खेलों में रविवार को गुजरात की प्रज्ञा मोहन ने आईआईटी गांधीनगर परिसर में शानदार खेल का प्रदर्शन करते हुए महिला व्यक्तिगत ट्राइथलॉन स्वर्ण पदक अपने नाम कर लिया।
उन्होंने तैराकी में अपना तीसरा सबसे तेज तथा साइकलिंग और दौड़ दोनों में सबसे तेज समय देकर आसानी से अपनी पकड़ मजबूत रखी, जबकि महाराष्ट्र की मानसी मोहिते उनसे 5 मिनट से अधिक समय पीछे रहीं और तमिलनाडु की एस आरती को कांस्य पदक पर संतोष करना पड़ा।
खेलों के पिछले संस्करण में दसवें स्थान पर रहने वाली प्रज्ञा के इस स्वर्ण पदक ने गुजरात के स्वर्ण पदकों की संख्या को 12 के प्रभावशाली स्तर पर पहुंचा दिया है।
आदर्श मुरलीधरन सिनिमोल ने सेना के पदक जीतने के सिलसिले को जारी रखते हुए पुरुष ट्राइथलॉन में स्वर्ण जीता। सेना ने वुशु और कैनोइंग और कयाकिंग में खिताब जीतने के साथ ही अपने कुल पदकों की संख्या 113 तक पहुंचा दी, जिनमें 51 स्वर्ण, 33 रजत और 29 कांस्य पदक शामिल हैं। हरियाणा  और महाराष्ट्र  के साथ पदक तालिका में दूसरा स्थान पाने के लिए संघर्ष जारी रखे हुए हैं।
सूरत में महिला बीच वालीबॉल फाइनल में वी शशिकला और ए कनिमोई द्वारा गुजरात की मनीषा जाला और निप्पा बराड़ को परास्त करने के साथ ही पुडुचेरी 36वें राष्ट्रीय खेलों में कम से कम एक स्वर्ण जीतने वाली 28वीं टीम बन गई। इन खेलों में अब तक 32 टीमों ने कम से कम एक पदक जीता है।
सेना के खिलाड़ियों ने अहमदाबाद में साबरमती नदी पर कैनोइंग और कयाकिंग स्प्रिंट में चार स्वर्ण पदक अपने नाम किए। मध्य प्रदेश स्लेलोम स्पर्धाओं में शानदार प्रदर्शन की बदौलत 10वें स्थान पर पहुंच गया। कयाकिंग के उसके खिलाड़ियों हितेश केवट और शिखा चौहान तथा कैनोइंग में उसके खिलाड़ियों विश्वजीत सिंह कुशवाहा और जहान्वी श्रीवास्तव ने चमक बिखेरी।
करनदीप कोचर  ने केंसविले गोल्फ एंड कंट्री क्लब में चार दौर में 21 अंडर के शानदार स्कोर के साथ पुरुषों का व्यक्तिगत स्वर्ण पदक जीता। उनके प्रदर्शन से चंडीगढ़ की टीम पुरुषों की टीम स्पर्धा का स्वर्ण भी जीतने में सफल रही जबकि उनके साथी अनंत सिंह ने 16 ओवर का स्कोर बनाया।
इसी तरह महिला व्यक्तिगत स्वर्ण में कर्नाटक की अवनि प्रशांत ने पार 288 के स्कोर के साथ स्वर्ण पदक जीता और अपनी टीम द्वारा हरियाणा को पछाड़े जाने में भी अहम भूमिका निभाई। अमनप्रीत कौर  ने पहले 9 होल पर पांच बोगी के साथ दिन का अंत 8 ओवर के साथ करते हुए स्वर्ण पदक पर से अपनी पकड़ ढीली कर दी और उन्हें रजत पदक पर संतोष करना पड़ा।
महात्मा मंदिर परिसर में मुक्केबाजी प्रतियोगिताओं में राष्ट्रीय चैंपियनशिप के रजत पदक विजेता अंकित शर्मा , स्पर्श कुमार , अविनाश चंदेल  और करण रूपिनी  ने पुरुषों के 51 किग्रा वर्ग में पदक सुनिश्चित किए।
खेलो इंडिया यूथ गेम्स 2020 के स्वर्ण पदक विजेता अंकित ने पुरुषों के फ्लाइवेट में बेहतरीन प्रदर्शन करते हुए महाराष्ट्र के अजय पेंडोर पर 4-1 अंकों की जीत दर्ज कर सेमीफाइनल में प्रवेश किया। करण रूपिनी ने दूसरे दौर में राजस्थान के भीम प्रताप सिंह को शक्तिशाली पंच लगाकर नॉकआउट किया।
इस महीने के अंत में अम्मान में एशियाई चैंपियनशिप के लिए अपनी तैयारी मजबूत करने के लिए राष्ट्रीय खेलों का उपयोग कर रही हरियाणा की प्रतिभाशाली मुक्केबाज मीनाक्षी ने शानदार जीत दर्ज कर महिलाओं के सेमीफाइनल में प्रवेश किया।
महिला हॉकी के फाइनल में गत विजेता पंजाब और हरियाणा के बीच मुकाबला होगा। दोनों शक्तिशाली टीमों ने राजकोट के मेजर ध्यानचंद स्टेडियम में अपने प्रतिद्वंद्वियों पर शानदार जीत हासिल कर फाइनल में अपनी जगह बनाई। सेमीफाइनल में पंजाब ने मध्य प्रदेश को 2-1 से जबकि हरियाणा ने झारखंड को 5-2 से हराया।
परिणाम :
बीच वालीबॉल
पुरुष: पी कृष्णा चैतन्य और महेश  ने टी नरेश और एम कृष्णम राजू  को 22-24, 23-21, 15-11 से हराया; कांस्य पदक मुकाबला : रामा धवस्कर और आरोन पेरिया  ने नितिन और सर्वेश नायक  को 21-19, 21-14 से हराया।
महिला: वी शशिकला और ए कनिमोई  ने मनीषा जाला और निप्पा बराड  को 21-15, 9-21, 15-10 से हराया। कांस्य पदक मुकाबला: शिबानी प्रियदर्शिनी और मोनालिसा पात्रा  ने पी श्रीकृति और वी ऐश्वर्या  को 21-12, 21-15 से हराया।
कैनोइंग और कयाकिंग
पुरुष
C1 1000 मीटर दौड़: 1. सलाम सुनील सिंह  4:17.630; 2. नीरज वर्मा  4:24.577; 3. फिरेमबम अमित कुमार सिंह  4:31.533.
C2 1000 मीटर दौड़: 1. सेना  4: 03.907; 2. मध्य प्रदेश  4:05.337; 3. तेलंगाना  4:11.556.
K1 1000 मीटर दौड़: 1. वरिंदर सिंह  4:16.52; 2. तोमथिलंगानबा नगेशेपम  4:20.358; 3. नितिन वर्मा  4:24.625.
K2 1000 मीटर दौड़: 1. सेना  3:42.343; 2. मध्य प्रदेश  3:43.240; 3. ओडिशा  3:47.90.
कैनो स्लेलोम: विश्वजीत सिंह कुशवाहा  1:33.94 ने राहुल कुमार  को 1:40.02 से हराया। कांस्य पदक मुकाबला: इद्रेस हुसैन  1:41.02 ने वेमुला चिन्ना बाबू  को 1:51.18 से हराया।
कयाक स्लेलोम: हितेश केवट  1:19.02 1:24.75 को हराया; कांस्य पदक मुकाबला : मोहित कुमार  1:31.51 ने नागेश नाइक  को 1:42.99 से हराया।
महिला
कैनो स्लेलोम: जाह्नवी श्रीवास्तव  1:50.51 ने कीर्ति केवट  को 2:09.08 से हराया। कांस्य पदक: ए धनलक्ष्मी ।
कयाक स्लेलोम: शिखा चौहान  1: 32.59 ने नैना अधिकारी  को 1: 53.81 से हराया। कांस्य पदक: निधि ।
साइकलिंग
पुरुष 119 किमी मास स्टार्ट: 1. हर्षवीर सिंह सेखों ; 2. अरविंद पंवार ; 3. श्रीनाथ लक्ष्मीकांत ।
महिला 30 किमी व्यक्तिगत टाइम ट्रायल : 1. कविता सियाग ; 2. मीनाक्षी ; 3. प्रणिता सोमन ।
गोल्फ़
पुरुष
व्यक्तिगत: 1. करनदीप कोचर  267 ; 2. अभिनव लोहान  277 ; 3. सुनहित बिश्नोई  281 .
टीम: 1. चंडीगढ़  571; 2. कर्नाटक  581; 3. दिल्ली  582.
महिला
व्यक्तिगत: 1. अवनि प्रशांत  288 ; 2. अमनदीप कौर  292 ; 3. वाणी कपूर  295 ।
टीम: 1. कर्नाटक  590; 2. हरियाणा  599; 3. पंजाब  601.
जूडो
पुरुष
90 किग्रा वर्ग: एआर अर्जुन  ने विक्रम  को हराया; कांस्य पदक: समीरखान पठान  और प्रधान गुजर ।
100 किग्रा वर्ग: अवतार सिंह  ने शुभम कुमार  को हराया; कांस्य पदक: विशाल  और अमन कुमार ।
महिला :
70 किग्रा वर्ग: टी इनुंगनबी  ने सोनम  को हराया; कांस्य पदक: रंजीता  और रवनीत कौर ।
78 किग्रा वर्ग: पीआर अश्वथी  ने तरुना शर्मा  को हराया; कांस्य पदक: एम इंदुबाला देवी  और अंकिता ।
मल्लखंभ
पुरुष टीम: 1. मध्य प्रदेश 131.75 अंक; 2. महाराष्ट्र 131.50; 3. छत्तीसगढ़ 123.7.
ट्राइथलॉन
पुरुष: 1. आदर्श मुरलीधरन सिनिमोल  1:01:13 ; 2. विश्वनाथ यादव  1:04:34; 3. क्षेत्रिमयुम कबीदाश सिंह  1:05.19.
महिला: 1. प्रज्ञा मोहन  1:07:32 ; 2. मानसी मोहिते  1:13:10; 3. एस आरती  1:13:17.
वुशु
पुरुष नानक्वान और नंदाओ: 1. साजन लामा  18.36 अंक; 2. नीरज कुमार  17.84; 3. संजीब कुमार सिंह  17.59.
महिला नानक्वान और नंदाओ: 1. कोन्जेंगबाम लक्ष्मी देवी  17.38 अंक; 2. रोंगिला दैमारी  17.05; गीता ज़ाल्क्सो  16.73.
योगासन
पुरुष कलात्मक जोड़ी : 1. राहुल और ऋषभ  118.74 पोंट; 2. मनन और ओम  118.45; 3. वैभव और शुभम  117.02.
महिला कलात्मक जोड़ी : 1. सनिका और प्रदन्या  126.59; 2. पुरपवा और प्राप्ति  125.93; 3. भटेरी और देवी  125.51.
अन्य परिणाम
फ़ुटबॉल
पुरुष सेमीफाइनल: केरल ने कर्नाटक को 2-0  से हराया।
शनिवार का परिणाम
महिला सेमीफाइनल: ओडिशा ने तमिलनाडु को 5-2  से हराया।
हॉकी
महिला सेमीफाइनल: हरियाणा ने झारखंड को 5-2  से हराया; पंजाब ने मध्य प्रदेश को 2-1  से हराया।
सॉफ्टबॉल
पुरुष
ग्रुप X: महाराष्ट्र ने दिल्ली को 8-0 से हराया; महाराष्ट्र ने गुजरात को 4-1 से हराया।
ग्रुप Y: आंध्र प्रदेश ने चंडीगढ़ को 7-0 से हराया; आंध्र प्रदेश ने हरियाणा को 1-0 से हराया।
महिला
ग्रुप X: छत्तीसगढ़ ने केरल को 1-0 से हराया; केरल ने गुजरात को 9-0 से हराया
ग्रुप Y: महाराष्ट्र ने तेलंगाना को 6-0 से हराया; पंजाब ने मध्य प्रदेश को 3-2 से हराया; पंजाब ने तेलंगाना को 12-2 से हराया।